Diari Oficial de la Generalitat Valenciana


Sumari del DOGV 2655, del 29-12-1995 (1995/837042)

ORDRE de 18 de desembre de 1995, de la Conselleria de Cultura, Educació i Ciència, per la qual es convoquen ajudes per a sales d'exhibició cinematogràfica situades en zones rurals o de baixa rendibilitat.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/18/(3)/dof/vci/html**

### Dades del document

Número de DOGV
:   2655

Data del DOGV
:   29-12-1995

Secció del DOGV
:   DISPOSICIONS GENERALS

Número del document
:   1995/837042


Data del document
:   18-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de desembre de 1995, de la Conselleria de Cultura, Educació i Ciència, per la qual es convoquen ajudes per a sales d'exhibició cinematogràfica situades en zones rurals o de baixa rendibilitat.
  
De conformitat amb l'article 31.4 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, la cultura és competència exclusiva de la Generalitat Valenciana. Pel Reial Decret 3066/1983, de 13 d'octubre, entre les funcions i els serveis que assumeix la Comunitat Autònoma Valenciana figura el foment de la cinematografia, com a manifestació cultural i reflex de la realitat del país, que mereix ser fomentada i assistida per la societat en conjunt, i per aquest motiu la coordinació entre les diferents administracions competents es fa cada vegada més necessària amb vista a una major agilitat i eficàcia en la gestió.
  
El Reial Decret 1282/89, de 28 d'agost, d'Ajudes a la Cinematografia, i l'Ordre de 12 de març de 1990 que el desplega, preveuen, en el títol IV i el capítol IX respectivament, dos tipus d'ajudes selectives a l'exhibició: ajudes per a sales d'exhibició en zones rurals o de baixa rendibilitat i ajudes per a projecció de pel·lícules comunitàries.
  
L'article 49 de l'Ordre de 12 de març estableix que els criteris objectius en què es basarà la distribució territorial d'aquestes ajudes, així com el lliurament, gestió, administració i justificació, s'ajustarà al que disposa l'article 153 del Text Refós de la Llei General Pressupostària, aprovada pel Reial Decret Legislatiu 1091/1988, de 23 de setembre, en què es determina que les dues ajudes hauran de ser gestionades i tramitades des de la comunitat autònoma, de forma que l'administració de l'Estat elaborarà els criteris objectius de distribució territorial dels fons reservats a cada classe d'ajuda i facilitarà les quanties suficients per a atendre-les.
  
  
  
Per acord del Consell de Ministres, en la sessió del dia 7 de juliol de 1995, s'aprovaren els criteris objectius per a la distribució les ajudes a sales d'exhibició situades en zones rurals o de baixa rendibilitat. Per tot això, fent ús de les facultats que tinc conferides
  
  
  
  
ORDENE:
  
  
Primer
  
Es convoquen ajudes per a sales d'exhibició situades en zones rurals o de baixa rendibilitat i s'aproven les bases de la convocatòria, incloses en l'annex I d'aquesta ordre, i el model d'instància, inclòs en l'annex II.
  
  
Segon
  
L'import de les ajudes s'abonarà a càrrec de la línia 410 del programa 455.10 Promoció Cultural, per una quantia de 6.000.000 PTA. La concessió d'aquestes ajudes està condicionada a l'existència de crèdit adequat i suficient per això en els pressupostos de la Generalitat Valenciana per a 1996.
  
  
Disposicions finals
  
  
Primera
  
Es delega en el director general de Promoció Cultural per a dictar les resolucions necessàries per a l'aplicació i el desplegament d'aquesta ordre.
  
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos a comptar des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a fer la interposició es requereix la comunicació prèvia a aquest òrgan. Tot això d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
València, 18 de desembre de 1995
  
  
El conseller de Cultura, Educació i Ciència
  
FERNANDO VILLALONGA CAMPOS
  
ANNEX I
  
  
Bases per a la concessió d'ajudes a les sales d'exhibició
  
cinematogràfica situades en zones rurals
  
o de baixa rendibilitat
  
  
1. Objecte
  
L'objecte d'aquestes ajudes és subvencionar les sales d'exhibició cinematogràfica situades en zones rurals o de baixa rendibilitat.
  
  
  
2. Beneficiaris
  
Seran beneficiaris de les ajudes els titulars de les sales d'exhibició cinematogràfica ubicades a la Comunitat Valenciana que complesquen els requisits següents:
  
2.1. Les sales d'exhibició hauran d'estar situades fora de les capitals de província i en localitats amb una població inferior a 50.000 habitants.
  
2.2. Que hagen tingut alguna activitat durant 1994 almenys en quatre mesos i la recaptació bruta d'aqueix any siga inferior a tres milions de pessetes i s'acredite mitjançant les normes que preveu el Reial Decret 1.419/1978, de 26 de juny.
  
2.3. Que estiguen inscrites en el Registre d'Empreses de l'Institut de la Cinematografia i de les Arts Audiovisuals.
  
  
3. Distribució i quantia de l'ajuda
  
La distribució de les ajudes serà proporcional a l'activitat realitzada per cada sala el 1994. En cap cas la quantia de l'ajuda no podrà ser superior a la recaptació per cada sala en aqueix any.
  
  
4. Sol·licituds
  
4.1. Les sol·licituds es formalitzaran segons el model de l'annex II, que es facilitarà a les direccions territorials de Cultura i Educació, i aniran acompanyades de:
  
- Certificat expedit pel Ministeri de Cultura que acredite la inscripció de la sala en el Registre d'Empreses de l'Institut de la Cinematografia i de les Arts Audiovisuals.
  
- Original o fotocòpia compulsada dels comunicats de declaració d'exhibició setmanal corresponent a l'activitat realitzada durant 1994, on constarà la diligència de recollida, el segell, la firma i la data de la Societat General d'Autors d'Espanya com a acreditació del compliment de les normes de control de taquilla regulades pel Reial Decret 1419/1978, de 26 de juny.
  
- Documentació acreditativa d'estar al corrent de les obligacions tributàries i davant la Seguretat Social referida als dotze mesos anteriors a la data de presentació de la sol·licitud, en la forma prevista en l'Ordre de 7 de gener de 1991 de la Conselleria d'Economia i Hisenda (DOGV 05.02.1991).
  
4.2. Tota la documentació requerida junt amb la sol·licitud s'haurà de presentar a les direccions territorials de Cultura i Educació i als centres d'informació de l'Oficina d'Informació, Iniciatives i Reclamacions de la Generalitat Valenciana, o bé es tramitarà per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3. El termini de presentació de sol·licituds serà de dos mesos a partir de l'endemà de la publicació d'aquesta ordre en el Diari Oficial de la Generalitat Valenciana.
  
4.4. Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies esmene aquests defectes, amb l'advertència que si no ho fa la seua sol·licitud serà arxivada.
  
  
5. Resolució
  
5.1. Les direccions territorials de Cultura i Educació enviaran les sol·licituds d'ajuda amb l'informe corresponent a la Direcció General de Promoció Cultural, que elevarà les propostes amb l'informe corresponent al conseller de Cultura, Educació i Ciència, qui resoldrà.
  
5.2. El termini màxim per a resoldre les sol·licituds formulades pels interessats serà de 6 mesos comptadors a partir de la data de publicació de la convocatòria. Transcorregut el termini sense que se n'haja emés resolució expressa, s'entendrà desestimada la sol·licitud.
  
  
6. Obligacions dels beneficiaris
  
Els beneficiaris hauran de comunicar a la Conselleria de Cultura, Educació i Ciència l'obtenció de qualsevol subvenció o ajuda concedida per a la mateixa finalitat, sol·licitades a altres administracions o institucions públiques o privades.
  
Acreditar, prèviament al cobrament, i en la forma que estableix l'Ordre de 7 de gener de 1991 de la Conselleria d'Economia i Hisenda, que es troba al corrent de les seues obligacions tributàries i davant la Seguretat Social.
  
  
7. Condicions de l'ajuda
  
7.1. Tota alteració de les condicions que es tinguen en compte per a la concessió de l'ajuda, i en tot cas l'obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de concessió.
  
7.2. Seran procedents el reintegrament de les quantitats percebudes i l'exigència de l'interés de demora des del moment del pagament de l'ajuda en els casos que estableix l'article 47.9 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
  
8. Pagament de les ajudes
  
Dictada la Resolució d'adjudicació de les ajudes i complertes les obligacions establertes en aquestes bases es procedirà al seu pagament.
  
  
  
ANNEX II
  
  
Nom i cognoms..., DNI núm..., amb domicili a..., carrer/plaça..., núm..., CP..., com a representant de l'empresa..., i amb tel... i CIF..., inscrita en el Registre d'Empreses Cinematogràfiques de l'Institut de la Cinematografia i de les Arts Audiovisuals.
  
  
EXPOSE:
  
1. Que vull acollir-me a l'Ordre de 18 de setembre de 1995, de la Conselleria de Cultura, per la qual es convoquen ajudes per a sales d'exhibició cinematogràfica situades en zones rurals o de baixa rendibilitat.
  
2. Declare posseir tots els requisits i adjunte la documentació exigida en l'ordre de referència, que és la següent:
  
  
- Certificat expedit pel Ministeri de Cultura que acredita la inscripció de la Sala en el Registre d'Empreses de l'Institut de Cinematografia i de les Arts Audiovisuals.
  
- Original o fotocòpia compulsada dels comunicats de declaració d'exhibició setmanal corresponent a l'activitat realitzada durant 1994, on consta la diligència de recollida, segells, firma i data de la Societat General d'Autors d'Espanya, com a acreditació del compliment de les normes de control de taquilla regulades pel Reial Decret 1419/1978, de 26 de juny.
  
- Documentació acreditativa d'estar al corrent de les obligacions tributàries i davant la Seguretat Social referida als dotze mesos anteriors a la data de presentació de la sol·licitud, en la forma que preveu l'Ordre de 7 de gener de 1991 de la Conselleria d'Economia i Hisenda (DOGV 05.02.91).
  
SOL·LICITE
  
Que em siga concedida l'ajuda corresponent.
  
  
Si es concedeix l'ajuda sol·licitada, l'import s'haurà d'ingressar al c/c núm... titular... (nom de l'empresa) banc o caixa... codi... sucursal... codi...
  
  
València, d de 1995
  
Signatura
  
  
DIRECCIó GENERAL DE PROMOCIó CULTURAL DE LA CONSELLERIA DE CULTURA, EDUCACIó I CIèNCIA


Còpia Permalink ELI